Y Dywysoges Margaret

Roedd y Dywysoges Margaret (21 Awst 1930 – 9 Chwefror 2002), Iarlles Snowdon, yn aelod o deulu brenhinol Lloegr ac yn chwaer iau i'r Frenhines Elisabeth II. Roedd Margaret yn adnabyddus am ei ffordd dadleuol a moethus o fyw ac roedd yn ffigwr poblogaidd yn Lloegr yn ystod y 1950au a'r '60au. Roedd hi hefyd yn gerddor medrus ac yn noddwr y celfyddydau.

Ganwyd hi yng Nghastell Glamis yn yr Alban yn 1930. Roedd hi'n blentyn i'r Tywysog Albert, Dug Efrog (sef y Brenin George VI o 1936 ymlaen), ac Elizabeth Bowes-Lyon. Ym 1960 priododd hi Antony Armstrong-Jones, a grewyd yn Iarll Snowdon pan briodasant. Cawsant ddau o blant: David, a aned yn 1961, a Sarah a aned yn 1964. Gwahanodd hi a'i gŵr yn 1976 ac ysgaru yn 1978.

Bu farw Margaret yn Ysbyty'r Brenin Edward VII yn Marylebone, Llundain, yn 71 oed, ar ôl dioddef sawl strôc.

Mae Ffordd y Dywysoges Margaret ym Mhort Talbot wedi ei henwi ar ei hôl.

 Archifau 
Mae Llyfrgell Genedlaethol Cymru yn cadw archifau sy'n ymwneud â'r Dywysoges Margaret.

 Cyfeiriadau 

Categori:Dyngarwyr o Loegr
Categori:Erthyglau LLGC 2023
Categori:Genedigaethau 1930
Categori:Marwolaethau 2002
Categori:Merched a aned yn y 1930au
Categori:Tŷ Windsor
Categori:Tywysogesau Lloegr